UAT COMUNA SALCIA,JUDETUL PRAHOVA 
PRIMAR
Nr. 294 din 02.02.
2023
REFERAT DE APROBARE

la proiectul de hotărâre privind aprobarea procedurii de eliberare a certificatului de edificare/extindere constructie.
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare procedura de eliberare a certificatului/adeverintei de edificare/extindere a constructiilor.

Sediul materiei privind această capacitate a Consiliului Local îl reprezintă:
a) art. 1 alin. (2), art. 3, art. 95 alin.(2) , art. 96, art. 98, art. 105 alin. (1) art. 129 alin. (1), alin. (2) lit. d) și alin. (7) lit. a) din Ordonanța de urgență a Guvernului  nr. 57/2019 privind Codul administrativ,

b) art. 2 alin. (2), art. 41 alin. (5), art. 50 alin. (4), art. 58, art. 59, art. 61, art. 62  și art. 70 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

c) Art 37 din Legea nr.50/1991 privind autorizarea constructiilor

d) Art.37 din Legea nr.7/1996 privind cadastrul si publicitatea imobiliară;

e) Legea nr.10/1995 privind calitatea în construcții;

f) Legea nr.273/2006 privind finanțele publice locale;

g) Legea nr.350/2001 privind amenajarea teritoriului și urbanismului,
h) Hotărârii Consiliului Local nr. 48 din 30 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei Salcia;

e) Hotărârii Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Salcia;

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite direcției generale pentru monitorizarea procedurilor administrative din aparatul de specialitate al primarului comunei în vederea analizării şi întocmirii raportului de specialitate. 

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind aprobarea procedurii de eliberare a certificatului/adeverintei de atestare a edificarii/extinderii constructiilor, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele,

PRIMARUL COMUNEI SALCIA,

Iulian-Marian GHERGHE,
